**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO GRUPINIO GYVENIMO NAMŲ ASMENIMS SU NEGALIA VEIKLAI PLUNGĖS RAJONO SAVIVALDYBĖJE**

2018 m. lapkričio 29 d. Nr. T1-

Plungė

Vadovaudamasi Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano, patvirtinto Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano patvirtinimo“, 14 ir 15 punktais, atsižvelgdama į stacionarių socialinės globos įstaigų pertvarką ir siekį teikti bendruomenines paslaugas proto negalią ir psichikos sutrikimų turintiems asmenims, Plungės rajono savivaldybės taryba n u s p r e n d ž i a:

1. Pritarti trijų grupinio gyvenimo namų neįgaliesiems veiklai Plungės rajono savivaldybėje, planuojant naujų pastatų statybą pagal 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“.

2. Tuo tikslu suformuoti žemės sklypus:

2.1. Plungės rajono savivaldybėje, Plungės mieste, Mendeno g. 2J;

2.2 Plungės rajono savivaldybėje, Alsėdžių seniūnijoje, Alsėdžių mstl., Telšių g. 10B;

2.3. Plungės rajono savivaldybėje, Šateikių seniūnijoje, Šateikių k., Žemaitės g. 14.

Savivaldybės meras

SUDERINTA:

Administracijos direktorius Gintaras Bagužis

Strateginio planavimo ir investicijų skyriaus vedėja Ž. Piepalienė

Kalbos tvarkytojas A. Eidukaitis

Juristas V. Tumas

Socialinės paramos skyriaus vedėja Genovaitė Vasylienė

Strateginio planavimo ir investicijų skyriaus vyr. specialistė Ingrida Stanienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**SOCIALINĖS PARAMOS KYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO GRUPINIO GYVENIMO NAMŲ ASMENIMS SU NEGALIA VEIKLAI PLUNGĖS RAJONO SAVIVALDYBĖJE“**

2018 m. lapkričio 19 d.

Plungė

1. **Parengto teisės akto projekto tikslai.**

Šio sprendimo tikslas – pritarti trijų grupinio gyvenimo namų veiklai Plungės rajono savivaldybėje ir parinkti tinkamus žemės sklypus šių namų statybai.

Institucinės globos pertvarkoje dalyvauja Dūseikių socialinės globos namai ir siekiama kurti naujas bendruomenines paslaugas proto negalią ir psichikos sutrikimų turintiems asmenims, teikiant paraišką 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ planuojamam skelbti projektų atrankos konkursui.

**2.Teisės akto projekto esmė**, **rengimo priežastys ir motyvai.**

Projektas parengtas, vadovaujantis Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano patvirtinimo“; Lietuvos Respublikos socialinės apsaugos ir darbo ministro 2015 m. gegužės 5 d. įsakymu Nr. A1- 271 „Dėl atrinktų pertvarkai stacionarių socialinės globos įstaigų ir sutrikusio vystymosi kūdikių namų sąrašo patvirtinimo“.

Grupinio gyvenimo namai yra viena iš bendruomeninių paslaugų, kuriuose namų aplinkoje gaudami nuolatinę specialistų pagalbą, gyvena iki 10 nesavarankiškų ar iš dalies savarankiškų asmenų su negalia. Juose gyventojai gauna būtinas paslaugas ir naudojasi kitomis bendruomeninėmis paslaugomis, kurių tikslas - atkurti ir ugdyti socialinius ir savarankiško gyvenimo įgūdžius.

Šiuo metų Dūseikių socialinės globos namuose gyvena 11 Plungės rajono gyventojų, iš kurių 9 galėtų gyventi grupinio gyvenimo namuose. Stonaičių socialinės globos namuose gyvena 57 neįgalieji, iš kurių 47 galėtų gyventi grupinio gyvenimo namuose.

Grupinio gyvenimo namus (GGN) siūloma statyti naujus, kurie būtų pritaikyti asmenims su negalia, naujai įrengti, o jų šildymas ir išlaikymas būtų pigesnis, palyginti su senais pastatais.

Siūloma GGN statyti: Plungės m., Mendeno g. 2J; Alsėdžių mstl., Telšių g. 10B; Šateikių k., Žemaitės g. 14.

**3. Lėšų poreikis (jeigu teisės aktui įgyvendinti reikalingos lėšos).**

GGN bus statomi iš ES projekto lėšų, o išlaikomi iš valstybės biudžeto ir Savivaldybės biudžeto lėšų. Bus nustatyta paslaugos mėnesio kaina, kurią mokės pats gyventojas iš savo gaunamų pajamų ir Savivaldybė, kuri asmenį nusiųs gyventi į šiuos namus.

**4. Laukiami rezultatai.**

Patvirtinus tarybos sprendimą, bus planuojami žemės sklypai pastatų statybai.

Vedėja Genovaitė Vasylienė